VENDIM
Nr. 147, datë 10.9.2020

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN GUSHT 2020

Në mbështetje të nenit 16 dhe nenit 87, pika 4, të ligjit nr. 43/2015 “Për sektorin e energjisë elektrike”, i ndryshuar; “Metodologjisë së përcaktimit të çmimit të shitjes të energjisë elektrike nga Furnizuesi i Mundësisë së Fundit”, miratuar me vendimin e Bordit të ERE-s nr. 201, datë 4.12.2017, i ndryshuar; nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 3.9.2016, Bordi i Entit Rregullator të Energjisë (ERE) në mbledhjen e tij të datës 10.9.2020, mbasi shqyrtoi relacionin e përgatitur nga Drejtoria e Tarifave dhe Çmimeve nr. 99/4 prot., datë 3.9.2020 “Mbi përcaktimin e çmimit të shitjes të energjisë elektrike të furnizuar nga Furnizuesi i Mundësisë së Fundit”, për muajin gusht 2020, 
konstatoi se: 
- Shoqëria FSHU sh.a., me shkresën e saj nr. 7048 prot., datë 31.8.2020, ka paraqitur në ERE aplikimin për miratimin e çmimit të shitjes të energjisë elektrike për muajin gusht 2020, për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit.
- Bashkëlidhur këtij aplikimi, FSHU sh.a. ka dërguar edhe raportin mbi zhvillimin e procedurës së blerjes së energjisë për muajin gusht 2020.
- FTL sh.a. ka realizuar dy procedura blerjeje të energjisë elektrike, respektivisht për plotësimin e nevojave të Operatorit të Sistemit të Shpërndarjes sh.a. dhe Furnizuesit të Shërbimit Universal sh.a., për periudhën 1.8.2020–31.8.2020.
- Çmimi i blerjes së energjisë elektrike prej 5.505 lekësh/kWh i konvertuar me kursin e këmbimit të datës 29 korrik në të cilën është realizuar procedura e parë e blerjes së energjisë nga FTL sha korrespondon me çmimin mesatar të ponderuar të të dyja procedurave të realizuara nga FTL sh.a. prej 44.44 eurosh/MWh (44.44 * 123.88 = 5505 lekë/MWh ose 5.505 lekë/kWh). 
- Sasia prej 74,684 MWh (siç deklaruar në aplikim) është përdorur nga FSHU sh.a. për mbulimin e nevojave të saj, ndërsa diferenca prej 62,956 MWh është përdorur për mbulimin e humbjeve në rrjet të OSSH sh.a.,
- Për përllogaritjen e çmimit mesatar të blerjes së energjisë i referohemi kursit të këmbimit të datës 29 për sasinë prej 43,896 MWh dhe për sasinë e mbetur prej 30,788, kursit të këmbimit të datës 30 korrik sipas publikimeve të Bankës së Shqipërisë.
- Tarifa e përdorimit të rrjetit të transmetimit: bazuar në vendimin nr. 198, datë 12.12.2019, “Mbi lënien në fuqi të vendimit nr. 266, datë 21.12.2018, të Bordit të ERE-s, në lidhje me tarifën e shërbimit të transmetimit të energjisë elektrike për vitin 2020”, është 0.75 lekë/kWh.
- Tarifa e përdorimit të rrjetit të shpërndarjes në nivelin e tensionit 35 kV: bazuar në vendimin nr. 199, datë 12.12.2019, të Bordit të ERE-s “Mbi shtyrjen e fuqisë juridike të vendimit të ERE-s nr. 268, datë 21.12.2018, për tarifat e përdorimit të rrjetit të shpërndarjes sipas nivelit të tensionit për vitin 2020”, është 1.5 lekë/kWh.
- Në zbatim të “Metodologjisë të përcaktimit të çmimit të shitjes të energjisë elektrike nga Furnizuesi i Mundësisë së Fundit”, të rishikuar, llogaritjet e FSHU sh.a., si dhe përllogaritjet e ERE-s për përcaktimin e çmimit për klientët që furnizohen nga FMF-ja për muajin gusht 2020, paraqiten në tabelën përmbledhëse si vijon:

[image: ]

- Për sa përcaktuar për çdo element të formulës përllogaritëse, bazuar në informacionet e paraqitura në këtë aplikim, informacinonit të përcjellë nga FTL sha., si dhe vlerësimeve të ERE-s sa më sipër, rezulton se çmimi i shitjes së energjisë elektrike të furnizuar nga Furnizuesi i mundësisë së fundit për muajin gusht 2020, të jetë 9.71 lekë/kWh.
Për gjithë sa më sipër cituar, Bordi i ERE-s 

VENDOSI:

1. Miratimin e çmimit të shitjes të energjisë elektrike të furnizuar nga Furnizuesi i Mundësisë së Fundit prej 9.71 lekë/kWh për muajin gusht 2020.
2. Drejtoria Juridike dhe Zgjidhjes së Mosmarrëveshjeve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
[bookmark: _GoBack]Për këtë vendim mund të kërkohet rishikim në ERE brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR 
Petrit Ahmeti

Kthimi për riskun i përcaktuar në përqindje për vitin (3%)                                                               

Gusht 2020

Çmimi mesatar i ponderuar i blerjes në treg të parregulluar ose blerja nga prodhuesit me përparësi

Çmimi mesatar i blerjes ne periudhen relevante

                                 Çmimi i FMF-së për muajin Gusht 2020


